b'\n_START_ARTICLE_\nRenault 4\n_START_PARAGRAPH_\nRenault 4, pri nas popularno imenovan katrca, je bil eden izmed najprepoznavnej\xc5\xa1ih avtomobilskih modelov francoske tovarne Renault. Vozilo je bilo Renaultov odgovor na Citroenovega spa\xc4\x8dka (model 2CV) in VW hro\xc5\xa1\xc4\x8da, torej je bilo zasnovano kot ljudsko vozilo za vsesplo\xc5\xa1no uporabo. \xc5\xbde od samega za\xc4\x8detka je bilo vozilo prepoznavno po nekaterih dotedaj neobi\xc4\x8danjih re\xc5\xa1itvah (ro\xc4\x8dna zavora na voznikovi levi strani, ro\xc4\x8dica menjalnika na armaturni plo\xc5\xa1\xc4\x8di, vzvratno notranje ogledalo na armaturki, ro\xc4\x8dno nastavljiva loputa za dovod zraka v kabino, ro\xc4\x8dna \xc4\x8drpalka za \xc4\x8di\xc5\xa1\xc4\x8denje sprednjega vetrobranskega stekla, izpu\xc5\xa1na cev na levi strani z zaklju\xc4\x8dkom pred zadnjim kolesom ...) _NEWLINE_Model so izdelovali od leta 1961 do 1994 v kar 17 dr\xc5\xbeavah sveta, med drugim tudi pri nas, in sicer sprva v Litostroju in kasneje v novome\xc5\xa1kem IMV. Zadnji izdelano vozilo na na\xc5\xa1ih tleh se nahaja v TMS v Bistri. Skupno je bilo po svetu v vseh letih izdelanih 8.135.424 primerkov tega vozila._NEWLINE_V vseh letih se je oblika le malo spremenila, \xc5\xa1lo je bolj za kozmeti\xc4\x8dne popravke in tehni\xc4\x8dne izbolj\xc5\xa1ave pri prostornini motorja in varnosti. Vozilo je bilo na voljo tudi v kombijevski izpeljanki - model Fourgonnette._NEWLINE_Modeli so se delili na 3 izpeljanke: L (osnovni model, TL in GTL z mo\xc4\x8dnej\xc5\xa1im motorjem.'